proxectonos/corpus_dominio_legal_administrativo_tmp huggingface dataset:
ORDE do 15 de outubro de 2024 pola que se amplía o prazo de xustificación da subvención correspondente á anualidade 2024 establecido na Orde do 4 de xaneiro de 2024 pola que se establecen as bases reguladoras para a concesión, en réxime de concorrencia competitiva, de subvencións destinadas á creación, reforma ou dotación de equipamento ou infraestruturas de viveiros industriais de empresas en parques empresariais da Comunidade Autónoma de Galicia, e se convocan para o ano 2024 (código de procedemento IN541A).
Consellería de Economía e Industria — III. Outras disposicións — 24/10/2024

O 26 de xaneiro de 2024 publicouse no
Diario Oficial de Galicia
a Orde do 4 de xaneiro de 2024 pola que se establecen as bases reguladoras para a concesión, en réxime de concorrencia competitiva, de subvencións destinadas á creación, reforma ou dotación de equipamento ou infraestruturas de viveiros industriais de empresas en parques empresariais da Comunidade Autónoma de Galicia, e se convocan para o ano 2024 (código de procedemento IN541A).
O artigo 22.1 das bases reguladoras da dita orde establece que, para cobrar a subvención, os concellos beneficiarios terán ata o 31 de outubro de 2024 para presentar a documentación xustificativa da subvención, para a contía de subvención concedida con cargo á anualidade de 2024.
Tendo en conta a data de resolución das devanditas axudas e a complexidade da execución de determinados proxectos, o que implica un posible risco de incumprimento do prazo establecido na orde, considérase necesario ampliar o prazo de xustificación ata o día 15 de novembro de 2024 (incluído) para a execución e xustificación da contía da subvención concedida con cargo á anualidade de 2024, sen que con iso se cause prexuízo a terceiros.
De acordo co anterior, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
Artigo único.
Ampliación do prazo de execución e xustificación
Modifícase o artigo 22.1 das bases reguladoras para a concesión, en réxime de concorrencia competitiva, de subvencións destinadas á creación, reforma ou dotación de equipamento ou infraestruturas de viveiros industriais de empresas en parques empresariais da Comunidade Autónoma de Galicia, aprobada pola Orde do 4 de xaneiro de 2024, no referente ao prazo de execución e xustificación para a contía de subvención concedida con cargo á anualidade de 2024, que se amplía ata o 15 de novembro de 2024 (incluído).
Disposición derradeira única.
Entrada en vigor
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 15 de outubro de 2024
ORDE do 9 de outubro de 2024 pola que se publica a reasignación dos créditos orzamentarios recollidos na Orde do 25 de xuño de 2024 pola que se establecen as bases reguladoras para a concesión, en réxime de concorrencia competitiva, de axudas para fomentar a innovación, a mellora tecnolóxica e a competitividade no sector da acuicultura, cofinanciadas co Fondo Europeo Marítimo, de Pesca e de Acuicultura (FEMPA), e se procede á súa convocatoria para o ano 2024 (código de procedemento PE205I).
Consellería do Mar — III. Outras disposicións — 17/10/2024

O día 8 de xullo de 2024 publicouse no
Diario Oficial de Galicia
núm. 131 a Orde do 25 de xuño de 2024 pola que se establecen as bases reguladoras para a concesión, en réxime de concorrencia competitiva, de axudas para fomentar a innovación, a mellora tecnolóxica e a competitividade no sector da acuicultura, cofinanciadas co Fondo Europeo Marítimo, de Pesca e de Acuicultura (FEMPA), e se procede á súa convocatoria para o ano 2024 (código de procedemento PE205I).
O artigo 3.6 da orde distribúe o crédito dispoñible para a concesión das axudas con carácter plurianual, con cargo á seguinte aplicación orzamentaria:
Unha vez rematado o prazo de presentación de solicitudes, o día 8 de agosto de 2024, comprobouse que o crédito inicial para a anualidade 2025 resulta insuficiente para atender as solicitudes presentadas que cumpran cos requisitos establecidos na Orde do 25 de xuño de 2024, e que o importe solicitado para a anualidade 2024 é inferior ao crédito dispoñible para esta anualidade, polo que procede realizar un reaxuste minorando a anualidade 2024 e incrementando o mesmo importe na anualidade 2025.
Segundo o artigo 26.3 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, é posible modificar a distribución inicialmente aprobada nunha convocatoria de subvencións, supeditándoa unicamente á tramitación do correspondente reaxuste de anualidades no expediente de gasto e á súa publicación nos mesmos medios que a convocatoria.
Por todo o anterior, e no uso das facultades que me foron conferidas,
Artigo único
Primeiro. Reaxústanse as anualidades previstas na aplicación 46.02.723A.770.3 do proxecto 2023 00189, sen incrementar o orzamento total da convocatoria, minorando a anualidade 2024 en 280.000,00 euros e incrementando o mesmo importe na anualidade 2025. Os créditos quedarían coa seguinte distribución plurianual:
Segundo. A publicación desta orde non supón a apertura dun novo prazo de presentación de solicitudes.
Disposición derradeira única
Esta orde producirá efectos a partir do día seguinte ao da súa publicación no
Diario Oficial de Galicia
.
Santiago de Compostela, 9 de outubro de 2024
EXTRACTO da Orde do 9 de outubro de 2024 pola que se publica a reasignación dos créditos orzamentarios recollidos na Orde do 25 de xuño de 2024 pola que se establecen as bases reguladoras para a concesión, en réxime de concorrencia competitiva, de axudas para fomentar a innovación, a mellora tecnolóxica e a competitividade no sector da acuicultura, cofinanciadas co Fondo Europeo Marítimo, de Pesca e de Acuicultura (FEMPA), e se procede á súa convocatoria para o ano 2024 (código de procedemento PE205I).
Consellería do Mar — III. Outras disposicións — 17/10/2024

BDNS (Identif:): 772185.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da orde de ampliación de crédito cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Artigo único
Primeiro. Reaxústanse as anualidades previstas na aplicación 46.02.723A.770.3 do proxecto 2023 00189, sen incrementar o orzamento total da convocatoria, minorando a anualidade 2024 en 280.000,00 euros e incrementando o mesmo importe na anualidade 2025. Os créditos quedarían coa seguinte distribución plurianual:
Segundo. A publicación desta orde non supón a apertura dun novo prazo de presentación de solicitudes.
Disposición derradeira única
Esta orde producirá efectos a partir do día seguinte ao da súa publicación no
Diario Oficial de Galicia
.
Santiago de Compostela, 9 de outubro de 2024
EXTRACTO da Orde do 8 de outubro de 2024 pola que se establecen as bases reguladoras para a concesión de axudas, en réxime de concorrencia non competitiva, do Programa de dinamización e incentivación do consumo nos comercios retallistas da Comunidade Autónoma de Galicia a través dos bonos Activa comercio, e se procede á súa convocatoria para o ano 2024 e á apertura do prazo para a adhesión dos comercios (código de procedemento CO301B).
Consellería de Emprego, Comercio e Emigración — III. Outras disposicións — 22/10/2024

BDNS (Identif.): 791838.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderán ser persoas beneficiarias das axudas as persoas físicas maiores de idade e residentes na Comunidade Autónoma de Galicia.
Segundo. Obxecto
O obxecto é a concesión de axudas do Programa de dinamización e incentivación do consumo nos comercios retallistas da Comunidade Autónoma de Galicia a través dos bonos Activa comercio.
Terceiro. Bases reguladoras
As bases reguladoras publícanse conxuntamente na convocatoria do programa de bonos Activa comercio.
Cuarto. Importe
Para a concesión destas axudas destinaranse 2.500.000,00 € con cargo á aplicación orzamentaria 44.06.751A.480.1 dos orzamentos xerais da Comunidade Autónoma de Galicia para o ano 2024.
Quinto. Data de activación dos bonos
Os bonos estarán dispoñibles para a súa descarga polas persoas usuarias desde o 4 de novembro ata o 31 de decembro de 2024, agás no caso de que o importe total dos descontos efectivamente realizados en compravendas acade os 2.500.000,00 €.
Mediante orde da Consellería de Emprego, Comercio e Emigración poderanse modificar as ditas datas se razóns organizativas ou doutra índole así o aconsellan, do cal se dará a oportuna publicidade.
Santiago de Compostela, 8 de outubro de 2024
ORDE do 10 de outubro de 2024 pola que se dispón o nomeamento dun vogal do Consello de Administración da Autoridade Portuaria de Vigo.
Consellería do Mar — II. Autoridades e persoal — 18/10/2024

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia, do 16 de setembro de 2010, faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O nomeamento de José Luis Alonso Mosquera como vogal representante da Comunidade Autónoma de Galicia no Consello de Administración da Autoridade Portuaria de Vigo.
Santiago de Compostela, 10 de outubro de 2024
EXTRACTO da Orde do 10 de outubro de 2024 pola que se convocan axudas destinadas á preparación e aplicación dos plans de produción e comercialización de organizacións de produtores pesqueiros e asociacións de produtores pesqueiros, no ámbito exclusivo da Comunidade Autónoma de Galicia, cofinanciadas co Fondo Europeo Marítimo, de Pesca e de Acuicultura (FEMPA), executados no ano 2023 (código de procedemento PE155C).
Consellería do Mar — III. Outras disposicións — 18/10/2024

BDNS: (Identif.): 791073.
De conformidade co previsto nos artigos 17.3.b) y 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvenciones (http://www.pap.minhap.gob.es/bdnstrans/index):
Primeiro.
Beneficiarios
Poderán ser beneficiarios das subvencións as organizacións de produtores pesqueiros do ámbito exclusivo da Comunidade Autónoma de Galicia, inscritas no Rexistro de Organizacións de Produtores Pesqueiros e Asociacións de Organizacións de Produtores establecido no artigo 8 do Real decreto 277/2016, do 24 de xuño.
Segundo.
Finalidade
Esta orde ten por obxecto convocar axudas, en réxime de concorrencia competitiva, destinadas á preparación e aplicación dos plans de produción e comercialización, executados durante a anualidade 2023, das organizacións de produtores pesqueiros do ámbito exclusivo da Comunidade Autónoma de Galicia, segundo establece a sección IV do capítulo II do Regulamento (UE) núm. 1379/2013 do Parlamento Europeo e do Consello, do 11 de decembro de 2013; no artigo 66 do Regulamento (UE) 508/2014 do Parlamento Europeo e do Consello, do 15 de maio de 2014, e no artigo 15.5 do Real decreto 277/2016, do 24 de xuño.
Terceiro.
Bases reguladoras
Orde do 26 de setembro de 2024 pola que se establecen as bases reguladoras para a concesión de diferentes liñas de axudas ás organizacións de produtores do sector pesqueiro e da acuicultura no ámbito da Comunidade Autónoma de Galicia no marco do Fondo Europeo Marítimo, de Pesca e de Acuicultura (FEMPA) para o período 2021-2027. Códigos de procedemento PE155C e PE155D (DOG núm. 193, do 7 de outubro).
As bases reguladoras foron publicadas no
Diario Oficial de Galicia
número 193, do 7 de outubro de 2024.
Cuarto.
Importe
Para o ano 2024 o importe total máximo das subvencións que se concedan será de 2.250.000,00 euros, e as axudas concederanse con cargo ás aplicacións orzamentarias 2024.46.02.723B.780.0 e 2024. 46.02.723B.770.0, que figuran dotadas no orzamento de gastos da Consellería do Mar para o ano 2024.
Quinto.
Prazo de presentación de solicitudes
Un mes contado a partir do día seguinte ao da publicación desta orde no
Diario Oficial de Galicia
.
No caso de que o último día sexa inhábil, entenderase prorrogado ao primeiro día hábil seguinte.
Santiago de Compostela, 10 de outubro de 2024
ORDE do 8 de outubro de 2024 pola que se autoriza o cambio de denominación específica do CEIP San Marcos, do concello de Cartelle.
Consellería de Educación, Ciencia, Universidades e Formación Profesional — III. Outras disposicións — 18/10/2024

De conformidade co previsto no artigo 8.1 do Regulamento das escolas de educación infantil e dos colexios de educación primaria, aprobado polo Decreto 374/1996, do 17 de outubro (DOG do 21 de outubro de 1996), por proposta da Dirección Xeral de Centros e Recursos Humanos,
Artigo único.
Cambio de denominación
Autorizar o cambio de denominación específica do seguinte centro:
Provincia: Ourense.
Concello: Cartelle.
Código: 32003059.
Denominación actual: Colexio de Educación Infantil e Primaria (CEIP) San Marcos.
Nova denominación: Colexio de Educación Infantil e Primaria (CEIP) Cartelle.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 8 de outubro de 2024
RESOLUCIÓN do 14 de outubro de 2024, da Dirección Xeral de Cultura, pola que se dá publicidade aos premios concedidos ao abeiro da Orde do 16 de maio de 2024 pola que se establecen as bases do Premio á innovación bibliotecaria de Galicia e se convoca para o ano 2024.
Consellería de Cultura, Lingua e Xuventude — III. Outras disposicións — 22/10/2024

Mediante a Orde da Consellería de Cultura, Lingua e Xuventude do 16 de maio de 2024 establecéronse as bases do Premio á innovación bibliotecaria de Galicia e convocáronse para o ano 2024.
O 10 de outubro de 2024, a Secretaría Xeral Técnica da Consellería de Cultura, Lingua e Xuventude, por delegación do titular da consellería, ditou resolución pola que se concederon os premios ao abeiro da dita convocatoria.
O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicación no Diario Oficial de Galicia das subvencións concedidas con expresión da convocatoria, o programa e o crédito orzamentario a que se imputan, o beneficiario, a cantidade concedida e a finalidade ou finalidades da subvención. Así mesmo, segundo o artigo 17 da orde de convocatoria, esta resolución publicarase no Diario Oficial de Galicia e no portal da Rede de bibliotecas de Galicia (https://rbgalicia.xunta.gal). Esta publicación substituirá a notificación persoal e producirá os mesmos efectos.
Facer pública a concesión do Premio á innovación bibliotecaria de Galicia 2024, dotado con tres mil euros (3.000,00 €), ao Concello de Entrimo polo proxecto Anímate a tecer, da Biblioteca Pública Municipal Tomás de Liberio de Entrimo, na categoría de concellos de ata 10.000 habitantes.
Facer pública a concesión do Premio á innovación bibliotecaria de Galicia 2024, dotado con tres mil euros (3.000,00 €), ao Concello de Oleiros, polo proxecto Ler para saber: a ciencia, da Biblioteca Central Rialeda de Oleiros, na categoría de concellos de máis de 10.000 habitantes.
Os premios foron aprobados con cargo á aplicación orzamentaria 43.03.432A.760.3, proxecto 2015 00352, cun crédito orzamentario para o ano 2024 de seis mil euros (6.000,00 €).
Contra esta resolución, que pon fin á vía administrativa, os interesados poderán interpoñer recurso potestativo de reposición ante o mesmo órgano que a ditou no prazo dun mes, contado a partir do día seguinte ao da súa publicación no Diario Oficial de Galicia, de conformidade co disposto nos artigos 123 e 124 da Lei 39/2015, do 2 de outubro, do procedemento administrativo común das administracións públicas, ou ben impugnarse directamente a través do recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, que se contarán desde a mesma data, segundo o establecido na Lei 29/1998, do 13 de xullo, reguladora da xurisdición contencioso-administrativa. En todo caso, non se poderá interpor recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 14 de outubro de 2024
CORRECCIÓN DE ERROS. Resolución do 2 de outubro de 2024 pola que se modifica a Resolución do 25 de setembro de 2023 pola que se resolven as solicitudes para a concesión das subvencións previstas na Orde do 6 de xuño de 2023 pola que se establecen as bases reguladoras para a concesión de subvencións, de carácter plurianual e en réxime de concorrencia competitiva, dirixidas a entidades deportivas para a construción, reforma, reparación, adecuación ou mellora de instalacións deportivas, e se convocan para os anos 2023 e 2024 (código de procedemento DE401D).
Consellería de Presidencia, Xustiza e Deportes — III. Outras disposicións — 22/10/2024

Advertidos erros na devandita resolución, publicada no
Diario Oficial de Galicia
número 199, do 15 de outubro de 2024, cómpre realizar as seguintes correccións:
Na páxina 54521, no antecedente sexto, onde di:
«Sexto. O 23 de setembro de 2024, o secretario xeral para o Deporte propuxo que, logo da estimación do recurso de reposición, se modifique a Resolución do 25 de setembro de 2023, para conceder unha subvención ás entidades Club Náutico Deportivo de Santa Eugenia de Ribeira e Sporting Club Casino de La Coruña, nos seguintes termos:
»,
debe dicir:
«Sexto. O 23 de setembro de 2024 o secretario xeral para o Deporte propuxo que, logo da estimación do recurso de reposición, se modifique a Resolución do 25 de setembro de 2023, para conceder unha subvención á entidade Club Náutico Deportivo de Santa Eugenia de Ribeira, nos seguintes termos:
O 24 de setembro de 2024 o secretario xeral para o deporte propuxo que, logo da estimación do recurso de reposición, se modifique a Resolución do 25 de setembro de 2023, para conceder unha subvención á entidade Sporting Club Casino de La Coruña, nos seguintes termos:
»
Na páxina 54521, no antecedente sétimo, onde di:
«Sétimo. O 30 de setembro de 2024, o conselleiro de Presidencia, Xustiza e Deportes resolveu estimar os recursos potestativos de reposición interpostos polo Club Náutico Deportivo de Santa Eugenia de Ribeira e polo Sporting Club Casino de La Coruña.»,
debe dicir:
«Sétimo. O 27 de setembro de 2024 o secretario xeral técnico da Consellería de Presidencia Xustiza e Deportes, resolveu estimar os recursos potestativos de reposición interpostos polo Club Náutico Deportivo de Santa Eugenia de Ribeira e polo Sporting Club Casino de La Coruña.»
RESOLUCIÓN do 14 de outubro de 2024, do tribunal designado para cualificar as probas dirixidas á obtención e á renovación do certificado de conselleiro de seguridade para o transporte de mercadorías perigosas por estrada e por ferrocarril, pola que se determinan as datas, o lugar e os horarios de realización dos exercicios correspondentes á obtención do certificado.
Consellería de Presidencia, Xustiza e Deportes — III. Outras disposicións — 22/10/2024

O tribunal designado para cualificar as probas dirixidas á obtención e á renovación do certificado de conselleiro de seguridade para o transporte de mercadorías perigosas por estrada e por ferrocarril, convocadas mediante a Resolución do 5 de xullo de 2024, da Dirección Xeral de Mobilidade (DOG nº 142, do 23 de xullo), acordou, de conformidade co disposto na base oitava da mencionada resolución:
Primeiro. As probas correspondentes á obtención do certificado de conselleiro de seguridade para o transporte de mercadorías perigosas por estrada e por ferrocarril terán lugar na Escola Galega de Administración Pública (EGAP), na rúa de Madrid, 2-4, As Fontiñas, Santiago de Compostela.
Os ditos exercicios realizaranse o vindeiro día 6 de novembro de 2024, nos horarios e nas aulas que a seguir se sinalan:
Segundo. Para os efectos de proceder á realización dos correspondentes chamamentos, os aspirantes deberán presentarse ás probas 15 minutos antes do comezo de cada exercicio.
Terceiro. Os interesados serán convocados para cada exercicio en chamamento único e resultarán excluídos da súa realización aqueles que non comparezan.
Cuarto. Os aspirantes excluídos por non compareceren no momento do chamamento non terán dereito a que se lles devolvan os importes aboados en concepto de dereitos de exame.
Quinto. Os aspirantes terán que se presentar ás probas provistos do orixinal do seu documento nacional de identidade ou documento fidedigno acreditativo da súa identidade, ao xuízo do tribunal. En caso contrario, non se permitirá o acceso ao recinto onde se realicen os exercicios. Tales aspirantes excluídos non terán dereito a que se lles devolvan os importes aboados en concepto de dereitos de exame.
Sexto. As persoas aspirantes poderán consultar textos normativos en formato papel para realizar a parte práctica deste exercicio, sempre que neles non figuren comentarios ou resolución de casos prácticos. Así mesmo, poderán ir provistos de máquina calculadora sen memoria RAM para efectuar as operacións matemáticas que cumpran. Non se admitirá o emprego de tabletas nin teléfonos móbiles.
Prégase que os aspirantes comparezan ao exame provistos de bolígrafo azul ou negro.
Santiago de Compostela, 14 de outubro de 2024
ORDE do 11 de outubro de 2024 pola que se publica a concesión dos premios extraordinarios de formación profesional de grao superior correspondentes ao curso 2022/23, convocados pola Orde do 12 de marzo de 2024 (Diario Oficial de Galicia número 60, do 25 de marzo).
Consellería de Educación, Ciencia, Universidades e Formación Profesional — III. Outras disposicións — 22/10/2024

A Orde do 12 de marzo de 2024 (DOG núm. 60, do 25 de marzo) pola que se convocan os premios extraordinarios de formación profesional de grao superior correspondentes ao curso 2022/23, establece no seu artigo 14.2 que a persoa titular da Dirección Xeral de Ordenación e Innovación Educativa elevará a proposta feita polo xurado de selección á persoa titular da Consellería de Cultura, Educación, Formación Profesional e Universidades (actual Consellería de Educación, Ciencia, Universidades e Formación Profesional), quen emitirá a correspondente orde de adxudicación para a súa publicación no
Diario Oficial de Galicia
.
Unha vez realizada polo xurado de selección a valoración das solicitudes presentadas, publicados os resultados coas puntuacións provisionais obtidas polas persoas candidatas, resoltas as reclamacións presentadas, vistas a acta coa proposta definitiva do xurado de selección e a proposta da directora xeral de Ordenación e Innovación Educativa sobre a concesión destes premios,
Primeiro. Conceder os premios extraordinarios de formación profesional de grao superior correspondentes ao curso 2022/23 ao alumnado que figura no anexo desta orde.
Segundo. Contra esta orde poderase recorrer mediante recurso potestativo de reposición ante a persoa titular da Secretaría Xeral Técnica da Consellería de Cultura, Educación, Formación Profesional e Universidades, por delegación de competencia establecida na Orde do 5 de xuño de 2024 (DOG núm. 114, do 13 de xuño), no prazo dun mes, a partir do día seguinte ao da data de publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente mediante recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses desde tal publicación, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 11 de outubro de 2024
RESOLUCIÓN do 14 de outubro de 2024, do tribunal designado para cualificar as probas dirixidas á obtención e á renovación do certificado de conselleiro de seguridade para o transporte de mercadorías perigosas por estrada e por ferrocarril, pola que se determinan as datas, o lugar e os horarios de realización dos exercicios correspondentes á renovación do certificado.
Consellería de Presidencia, Xustiza e Deportes — III. Outras disposicións — 22/10/2024

O tribunal designado para cualificar as probas dirixidas á obtención e á renovación do certificado de conselleiro de seguridade para o transporte de mercadorías perigosas por estrada e por ferrocarril, convocadas mediante a Resolución do 5 de xullo de 2024, da Dirección Xeral de Mobilidade (DOG nº 142, do 23 de xullo), acordou, de conformidade co disposto na base oitava da mencionada resolución:
Primeiro. As probas correspondentes á renovación do certificado de conselleiro de seguridade para o transporte de mercadorías perigosas por estrada e por ferrocarril terán lugar na Escola Galega de Administración Pública (EGAP), na rúa de Madrid 2-4, As Fontiñas, Santiago de Compostela.
Os ditos exercicios realizaranse o vindeiro día 6 de novembro de 2024, nos horarios e nas aulas que a seguir se sinalan:
Segundo. Para os efectos de proceder á realización dos correspondentes chamamentos, os aspirantes deberán presentarse ás probas 15 minutos antes do comezo de cada exercicio.
Terceiro. Os interesados serán convocados para cada exercicio en chamamento único e resultarán excluídos da súa realización aqueles que non comparezan.
Cuarto. Os aspirantes excluídos por non compareceren no momento do chamamento non terán dereito a que se lles devolvan os importes aboados en concepto de dereitos de exame.
Quinto. Os aspirantes terán que se presentar ás probas provistos do orixinal do seu documento nacional de identidade ou documento fidedigno acreditativo da súa identidade, ao xuízo do tribunal. En caso contrario, non se permitirá o acceso ao recinto onde se realicen os exercicios. Tales aspirantes excluídos non terán dereito a que se lles devolvan os importes aboados en concepto de dereitos de exame.
Prégase que os aspirantes comparezan ao exame provistos de bolígrafo azul ou negro.
Santiago de Compostela, 14 de outubro de 2024
RESOLUCIÓN do 15 de outubro de 2024, da Xerencia da Área Sanitaria de Ferrol, pola que se anuncia a incorporación ao Consello Asesor de Pacientes da Área de Ferrol da Asociación Oficina Central de Servizos Área 1 (Alcohólicos Anónimos).
Servizo Galego de Saúde — III. Outras disposicións — 23/10/2024

De conformidade co disposto na disposición adicional primeira da Orde do 16 de outubro de 2018 pola que se regula a composición e o réxime xurídico de funcionamento dos consellos asesores de pacientes de área, anúnciase a incorporación ao Consello Asesor de Pacientes da Área Sanitaria de Ferrol da seguinte asociación: Asociación Oficina Central de Servizos Área 1 (Alcohólicos Anónimos).
Ferrol, 15 de outubro de 2024
ORDE do 10 de outubro de 2024 pola que se nomea un novo membro do Consello Galego de Relacións Laborais en representación da Confederación de Empresarios de Galicia.
Consellería de Emprego, Comercio e Emigración — II. Autoridades e persoal — 21/10/2024

De acordo co disposto no artigo 7 da Resolución do 23 de outubro de 2008 (DOG número 221, do 13 de novembro), pola que se dispón a publicación do Regulamento interno de organización e funcionamento do Consello Galego de Relacións Laborais, as organizacións sindicais e empresariais designarán os seus membros representativos, que serán nomeados pola persoa titular da consellería competente en materia de traballo.
Facendo uso da posibilidade de substitución que recolle o artigo 7 da dita resolución, a Confederación de Empresarios de Galicia acordou o nomeamento dun membro suplente do Pleno do Consello Galego de Relacións Laborais.
Por todo o exposto, ao abeiro do artigo 7 da referida Resolución do 23 de outubro de 2008, e en uso das atribucións que teño conferidas,
Artigo único
Nomear como membro suplente do Pleno do Consello Galego de Relacións Laborais, en representación da Confederación de Empresarios de Galicia, a Luis Abelleira Mayor, en substitución de Guadalupe Hervera Iglesias.
Santiago de Compostela, 10 de outubro de 2024
RESOLUCIÓN do 14 de outubro de 2024 pola que se amplía o crédito dispoñible establecido na Resolución do 29 de xullo de 2024 pola que se dá publicidade ao Acordo do Consello de Dirección que aproba as bases reguladoras das axudas aos investimentos en equipamento en Galicia, e se procede á súa convocatoria para o ano 2024 en réxime de concorrencia non competitiva (código de procedemento IG408I).
Instituto Galego de Promoción Económica — III. Outras disposicións — 21/10/2024

Mediante a Resolución do 29 de xullo de 2024 publicouse o Acordo do Consello de Dirección do Igape que aproba as bases reguladoras das axudas aos investimentos en equipamento en Galicia, e se procede á súa convocatoria para o ano 2024 en réxime de concorrencia non competitiva (DOG núm. 146, do 30 de xullo).
No punto terceiro da resolución prevíase unha dotación orzamentaria para concesións de 3.000.000,00 € na partida 09.A1.741A.7700 para o presente ano 2024.
As axudas, acollidas ao réxime
de minimis
, teñen unha intensidade do 40 % da base subvencionable, cun máximo de 300.000,00 €.
O prazo de presentación pechou o pasado 10 de outubro e constan presentadas 1.373 solicitudes que suman 281.136.262,22 € de orzamento total, superando calquera previsión que se puider ter feito. Isto, unido á alta intensidade da axuda, amosa que o crédito dispoñible para concesións é claramente insuficiente para atender cun mínimo de eficiencia as necesidades da convocatoria e as expectativas das persoas solicitantes que optan á subvención.
A convocatoria establece que a persoa titular da Dirección Xeral do Igape poderá ampliar os créditos, logo de declaración da súa dispoñibilidade, nos termos referidos no artigo 30.2 do Decreto 11/2009, mediante resolución publicada para o efecto.
Tendo en conta, ademais, que estas axudas se conceden sobre os custos realizados ou que se van realizar en forma de pagamento anticipado ao 100 % e que a xustificación ten que presentarse ata o 10 de decembro de 2024, de xeito que todo o crédito se utilizará dentro desta anualidade de 2024.
Por todo o anterior, de conformidade coas facultades que teño conferidas,
Primeiro. Amplíase en 3.400.000,00 euros o crédito dispoñible para esta convocatoria para o ano 2024, previsto no punto terceiro da Resolución do 29 de xullo de 2024 pola que se dá publicidade ao Acordo do Consello de Dirección que aproba as bases reguladoras das axudas aos investimentos en equipamento en Galicia, e se procede á súa convocatoria para
o ano 2024 en réxime de concorrencia non competitiva (DOG núm. 146, do 30 de xullo), que queda establecido do seguinte xeito:
Segundo. Esta ampliación de crédito non supón a apertura de prazo para presentar novas solicitudes nin o inicio de novo cómputo de prazo para resolver.
Terceiro. Esta resolución entrará en vigor o mesmo día da súa publicación no
Diario Oficial de Galicia.
Santiago de Compostela, 14 de outubro de 2024
RESOLUCIÓN do 11 de outubro de 2024 pola que se lles dá publicidade aos convenios de colaboración subscritos no segundo cuadrimestre de 2024.
Instituto Galego de Estatística — III. Outras disposicións — 21/10/2024

De acordo co previsto no artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), onde se establece que as consellerías e entidades dependentes da Xunta de Galicia deberán remitir para a súa publicación no
Diario Oficial de Galicia
unha relación dos convenios de colaboración subscritos no cuadrimestre anterior e, en virtude das facultades que teño concedidas,
Único. Facer pública a relación de convenios subscritos polo Instituto Galego de Estatística nos meses de maio, xuño, xullo e agosto que se xunta a esta resolución.
Santiago de Compostela, 11 de outubro de 2024
RESOLUCIÓN do 11 de outubro de 2024, da Xerencia da Área Sanitaria de Vigo, pola que acorda a inclusión da Asociación Huntington Galicia no Consello Asesor de Pacientes desta área sanitaria.
Servizo Galego de Saúde — III. Outras disposicións — 21/10/2024

De acordo coa Orde do 16 de outubro de 2018, pola que se regulan a composición e o réxime de funcionamento dos consellos asesores de pacientes de área, publicada o día 31 de outubro de 2018 no
Diario Oficial de Galicia
,
Primeiro. Anunciar a incorporación da Asociación Huntington Galicia ao Consello Asesor de Pacientes da Área Sanitaria de Vigo.
Vigo, 11 de outubro de 2024
EXTRACTO da Resolución do 14 de outubro de 2024 pola que se amplía o crédito dispoñible establecido na Resolución do 29 de xullo de 2024 pola que se dá publicidade ao Acordo do Consello de Dirección que aproba as bases reguladoras das axudas aos investimentos en equipamento en Galicia, e se procede á súa convocatoria para o ano 2024 en réxime de concorrencia non competitiva (código de procedemento IG408I).
Instituto Galego de Promoción Económica — III. Outras disposicións — 21/10/2024

BDNS (identif.): 777724.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro.
Importe
Modifícase a dotación orzamentaria das bases reguladoras, que queda establecida do xeito seguinte:
Os créditos dispoñibles para concesións nesta convocatoria aboaranse con cargo á aplicación orzamentaria 09.A1.741A.7700 e por un importe de 6.400.000 € no ano 2024.
Santiago de Compostela, 14 de outubro de 2024
CORRECCIÓN DE ERROS. Resolución do 8 de outubro de 2024 pola que se convoca o webinario O persoal funcionario interino: entre a xurisprudencia europea e a xurisprudencia dos tribunais españois.
Escola Galega de Administración Pública — III. Outras disposicións — 21/10/2024

Advertido un erro na Resolución do 8 de outubro de 2024, publicada no
Diario Oficial de Galicia
número 201, do 17 de outubro de 2024, é necesario facer a seguinte corrección:
Na páxina 55040, no RESOLVO, onde di:
«Convocar, no marco do Ciclo de conferencias Cuestións de actualidade no ámbito da Administración pública, da súa organización e do seu funcionamento, o webinario O persoal funcionario interino: entre a xurisprudencia europea e a xurisprudencia dos tribunais españois, de acordo coas bases que se indican a continuación:»
Debe dicir:
«Convocar, no marco do Ciclo de conferencias Presente e futuro do emprego público na Administración pos-COVID, o webinario O persoal funcionario interino: entre a xurisprudencia europea e a xurisprudencia dos tribunais españois, de acordo coas bases que se indican a continuación:»
RESOLUCIÓN do 11 de outubro de 2024, da Dirección Xeral de Emprego Público e Administración de Persoal, pola que se anuncia a exposición das listaxes definitivas de axudas aprobadas e denegadas dos criterios de repartición do Fondo de Acción Social do exercicio económico 2023, relativos á axuda para a atención de persoas con discapacidade.
Consellería de Facenda e Administración Pública — III. Outras disposicións — 21/10/2024

De conformidade co establecido na norma 9.3 do Acordo do Consello da Xunta de Galicia polo que se autorizan os criterios de repartición e a convocatoria do Fondo de Acción Social para o exercicio económico do ano 2023, relativos á axuda para a atención de persoas con discapacidade para o persoal da Administración xeral da Comunidade Autónoma de Galicia e das entidades públicas instrumentais do sector público autonómico enunciadas na letra a) do artigo 45 da Lei 16/2010, do 17 de decembro, aprobados polo Consello da Xunta de Galicia do 6 de maio de 2024 e publicados por Resolución da Dirección Xeral de Emprego Público e Administración de Persoal do 13 de maio de 2024 (DOG número 98, do 22 de maio), o anuncio de exposición das listaxes definitivas de admitidos e excluídos publicarase no
Diario Oficial de Galicia
.
Dado que nas listaxes figuran datos de carácter identificativo de características persoais, económicas ou de saúde protexidos pola Lei orgánica 3/2018, do 5 de decembro, de protección de datos persoais e garantía dos dereitos dixitais, cuxa publicación pode lesionar o dereito constitucional á intimidade das persoas solicitantes ou causantes das axudas, cómpre realizar a publicación coas limitacións e reservas establecidas no artigo 46 da Lei 39/2015, do 1 de outubro, do procedemento administrativo común das administracións públicas.
Dando cumprimento ao prescrito, esta dirección xeral
Primeiro. Facer públicas as listaxes definitivas das axudas aprobadas e denegadas dos criterios de repartición do Fondo de Acción Social do exercicio económico 2023 relativos á axuda para a atención de persoas con discapacidade na páxina web da Dirección Xeral de Emprego Público e Administración de Persoal http://funcionpublica.xunta.es/?q=FAS
Para o coñecemento íntegro do acto, as persoas solicitantes deberán introducir nos espazos habilitados para o efecto o NIF e o código de impresión da súa solicitude.
Segundo. Contra esta resolución as persoas interesadas poderán presentar recurso de alzada ante a persoa titular da Consellería de Facenda e Administración Pública no prazo dun mes contado desde o día seguinte ao da publicación desta resolución no
Diario Oficial de Galicia
, de conformidade co establecido na Lei 39/2015, do 1 de outubro, do procedemento administrativo común das administracións públicas.
Os recursos deberán dirixirse á persoa titular da Dirección Xeral de Emprego Público e Administración de Persoal da Consellería de Facenda e Administración Pública.
Santiago de Compostela, 11 de outubro de 2024
EXTRACTO da Orde do 11 de outubro de 2024 pola que se amplía o gasto máximo autorizado da Orde do 2 de xullo de 2024 pola que se establecen as bases reguladoras xerais e a convocatoria para o ano 2024 para a concesión, en réxime de concorrencia competitiva, de axudas a proxectos colectivos, financiados polo Fondo Europeo Marítimo, de Pesca e de Acuicultura (FEMPA), para a restauración da biodiversidade e dos ecosistemas mariños mediante medidas de conservación no marco de actividades marisqueiras sustentables (código de procedemento PE209B).
Consellería do Mar — III. Outras disposicións — 15/10/2024

BDNS (Identif.): 773466.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
Poderán ser beneficiarias das subvencións as confrarías de pescadores e federacións destas, as organizacións de produtores pesqueiros, as entidades asociativas xuridicamente recoñecidas e constituídas por profesionais do sector pesqueiro, e as entidades sen ánimo de lucro integradas exclusivamente polas confrarías de pescadores e federacións destas.
Segundo.
Obxecto
Esta orde ten por obxecto ampliar o crédito máximo destinado a financiar as axudas a proxectos colectivos, financiados polo Fondo Europeo Marítimo, de Pesca e de Acuicultura (FEMPA), para a restauración da biodiversidade e dos ecosistemas mariños mediante medidas de conservación no marco de actividades marisqueiras sustentables, con cargo á aplicación orzamentaria 46.03.723A.770.1, código de proxecto 2024 142, na anualidade 2025 da convocatoria 2024, nun importe de 55.000 €.
Terceiro.
Bases reguladoras
Orde do 2 de xullo de 2024 pola que se establecen as bases reguladoras xerais e a convocatoria para o ano 2024 para a concesión, en réxime de concorrencia competitiva, de axudas a proxectos colectivos, financiados polo Fondo Europeo Marítimo, de Pesca e de Acuicultura (FEMPA), para a restauración da biodiversidade e dos ecosistemas mariños mediante medidas de conservación no marco de actividades marisqueiras sustentables (código de procedemento PE209B).
Cuarto.
Contía
No ano 2024 as axudas concederanse con cargo á aplicación orzamentaria 46.03.723A.770.1, código de proxecto 2024 142, na cal existe crédito adecuado e suficiente nos orzamentos xerais da Comunidade Autónoma de Galicia para o ano 2024.
O importe máximo das subvencións que se concedan en 2024 será dun millón oitocentos cinco mil euros, distribuído en dúas anualidades:
– Anualidade 2024: 1.000.000,00 €.
– Anualidade 2025: 805.000,00 €.
Quinto.
Prazo de presentación de solicitudes
A publicación desta orde de ampliación de crédito non implicará a modificación do prazo establecido para presentar solicitudes
Santiago de Compostela, 11 de outubro de 2024
ORDE do 1 de outubro de 2024 pola que se fixa o prezo privado para a venda ao público dunha publicación.
Consellería do Mar — III. Outras disposicións — 09/10/2024

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou realización de actividades efectuadas en réxime de dereito privado cando, prestando tamén tales servizos ou actividades o sector privado, sexan de solicitude voluntaria por parte dos administrados».
Así mesmo, o artigo 51 da referida lei determina que os prezos privados serán fixados polas consellerías, logo do informe favorable da consellería competente en materia de facenda, atendendo ás condicións e circunstancias do mercado en que operen, sen prexuízo de que excepcionalmente se poidan aplicar subvencións reguladoras. Para estes efectos, a consellería correspondente remitirá á de Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no Diario Oficial de Galicia.
Na súa virtude, vista a proposta formulada pola Consellería do Mar e despois do informe favorable da Consellería de Facenda e Administración Pública, esta consellería
Artigo único
1. Queda aprobado o prezo privado de venda ao público da publicación editada pola Consellería do Mar que se relaciona no anexo.
2. Este prezo entenderase co IVE incluído.
Disposición derradeira única
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 1 de outubro de 2024
– Bases científico-técnicas das tarefas de conservación e restauración de bancos marisqueiros desde unha perspectiva sistémica. 24,00 €.
CORRECCIÓN DE ERROS. Resolución do 27 de setembro de 2024, da Secretaría Xeral da Emigración, pola que se resolve a concesión de oito bolsas de excelencia para a mocidade do exterior (BEME), co fin de cursar estudos de máster que se inicien no curso 2024/25 nunha universidade galega, da lista de persoas suplentes.
Consellería de Emprego, Comercio e Emigración — III. Outras disposicións — 09/10/2024

Advertido un erro na dita resolución, publicada no
Diario Oficial de Galicia
número 193, do 7 de outubro de 2024, cómpre facer a seguinte corrección:
Na páxina 53614, onde di:
«Mediante a Resolución do 22 de decembro de 2024, da Secretaría Xeral da Emigración, aprobáronse as bases reguladoras e procedeuse á convocatoria de 250 bolsas de excelencia para a mocidade do exterior (BEME), co fin de cursar estudos de máster que se inicien no curso 2024/25 nunha universidade galega (DOG núm. 6, do 9 de xaneiro)»
Debe dicir:
«Mediante a Resolución do 22 de decembro de 2023, da Secretaría Xeral da Emigración, aprobáronse as bases reguladoras e procedeuse á convocatoria de 250 bolsas de excelencia para a mocidade do exterior (BEME), co fin de cursar estudos de máster que se inicien no curso 2024/25 nunha universidade galega (DOG número 6, do 9 de xaneiro)».
ORDE do 27 de setembro de 2024 pola que se determina a situación dunha nova estación fixa de inspección técnica de vehículos.
Consellería de Economía e Industria — III. Outras disposicións — 09/10/2024

Os criterios polos que se regula, planifica e estrutura a rede de estacións de inspección técnica de vehículos en Galicia veñen fixados no Decreto 205/1994, do 16 de xuño, polo que se refunde a normativa vixente en materia de inspección técnica de vehículos.
A devandita norma, no seu artigo 1.2, establece que a situación das estacións fixas será determinada por orde da consellería competente en materia de Industria, procurando a total cobertura do territorio, atendendo aos criterios de economía e custo mínimo global do servizo para os usuarios, minimizando o desprazamento que os vehículos teñan que realizar para a inspección, distribuíndo, ao mesmo tempo, as estacións dun xeito equilibrado e lóxico dentro do territorio galego e posibilitando o autofinanciamento das estacións.
O exercicio das competencias para determinar a localización dunha nova estación fixa de inspección técnica de vehículos correspóndelle á Consellería de Economía e Industria, a través da Secretaría Xeral de Industria e Desenvolvemento Enerxético, de acordo co establecido no Decreto 140/2024, do 20 de maio, polo que se establece a estrutura orgánica da Consellería de Economía e Industria.
Na súa virtude,
Artigo único
Establecer a localización dunha nova estación fixa de inspección técnica de vehículos no concello de Mos.
Disposición derradeira primeira
Facúltase o secretario xeral de Industria e Desenvolvemento Enerxético para ditar as disposicións necesarias para a aplicación desta orde.
Disposición derradeira segunda
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 27 de setembro de 2024